

**Obrazloženje Godišnjeg izvještaj o izvršenju financijskog plana**

**Gradske knjižnice „Ivan Goran Kovačić“**

**za razdoblje od 1. siječnja do 30. lipnja 2025.**

Naziv obveznika: Gradska knjižnica „Ivan Goran Kovačić“

Sjedište obveznika: Karlovac

Adresa sjedišta obveznika: Ljudevita Šestica 1, 47000 Karlovac

Razina: 21

RKP broj: 27636

Matični broj: 03123359

OIB:41231362351

Šifra djelatnosti: 91.11.0

Razdjel: 0

Šifra županije: 4

Šifra grada/općine: 17

Gradska knjižnica „Ivan Goran Kovačić“ ima svojstvo pravne osobe sa statusom javne ustanove u smislu Zakona o ustanovama i upisuje se u registar ustanova pri Trgovačkom sudu u Karlovcu pod matičnim brojem subjekta upisa 020012714 i u Upisnik knjižnica i knjižnica u sastavu koji se vodi u Nacionalnoj i sveučilišnoj knjižnici u Zagrebu K-463/3.

Naziv Knjižnice je Gradska knjižnica “Ivan Goran Kovačić” i pod tim nazivom Knjižnica sudjeluje u pravnom prometu.

Osnivač Knjižnice je Grad Karlovac.

Knjižnica je utemeljena 1946. godine i nastavlja tradiciju “Ilirskog čitanja društva” osnovanog 1. ožujka 1838. godine.

Knjižnica djeluje kao Matična knjižnica za područje Karlovačke županije sukladno odredbi Ministarstva kulture iz 1961. i kao Središnja knjižnica Slovenaca u Republici Hrvatskoj odlukom Vladinog ureda za nacionalne manjine i Nacionalne i sveučilišne knjižnice od 1993. godine.

Zakoni:

- Zakon o ustanovama NN 76/93, 29/97, 47/99, 35/08, 127/19, 151/22

- Zakon o kulturnim vijećima i financiranju javnih potreba u kulturi NN 83/22

- Zakon o knjižnicama i knjižničnoj djelatnosti NN 17/19, NN 98/19, NN 36/24

- Pravilnik o zaštiti, reviziji i otpisu knjižnične građe NN 27/23

Odgovorna osoba Gradske knjižnice „Ivan Goran Kovačić“ je ravnateljica Kristina Čunović, knjižničarska savjetnica koja zastupa i predstavlja knjižnicu, pojedinačno i samostalno.

Knjižnica obavlja knjižničnu djelatnost koja osobito obuhvaća:

- nabavu knjižnične građe; stručnu obradu, čuvanje i zaštitu knjižnične građe te provođenje mjera zaštite knjižnične građe koja je kulturno dobro,

- izradu biltena, kataloga, bibliografija i drugih informacijskih pomagala,

- sudjelovanje u izradi skupnih kataloga i baza podataka te omogućavanje njihove dostupnosti preko računalne mreže, omogućavanje pristupačnosti knjižnične građe i informacija korisnicima prema njihovim potrebama i zahtjevima,

- osiguravanje korištenja i posudbe knjižnične građe te protok informacija; poticanje i pomoć korisnicima pri izboru i korištenju knjižnične građe, informacijskih pomagala i izvora,

- vođenje dokumentacije i prikupljanje statističkih podataka o poslovanju, knjižničnoj građi i korisnicima i o korištenju usluga knjižnice, ostvaruje funkciju narodne knjižnice te obavlja i poslove znanstvene knjižnice,

- prikupljanje obveznog primjerka knjižnične građe za područje Karlovačke županije radi stvaranja i obogaćivanja zavičajne zbirke,

- bavi se izdavaštvom (izdavanje biltena, bibliografija, vodiča, prospekata, plakata, knjiga, časopisa i drugih publikacija) i distribucijom knjižnične građe,

- posebno radi na razvijanju i njegovanju čitalačkih navika djece i mladeži,

- promicanje knjige i ostalih medija, poticanje čitanja i edukacija korisnika za bolje korištenje svih vrsta publikacija, znanstvenih i stručnih informacija, te novih tehnologija pohrane i prijenosa informacija,

- prodaju na malo vlastitih i drugih izdanja s ciljem promocije knjižnične djelatnosti, suradnju (domaću i inozemnu) s udrugama, ustanovama i pojedincima na području knjižnične djelatnosti.

U obavljanju svoje djelatnosti Knjižnica ostvaruje i informacijsko-dokumentacijsku djelatnost, kulturno obrazovne zadaće (organiziranje književnih priredbi, predavanja, tribina, izložbi, i druge oblike promicanja interesa za svoju građu i kulturnu djelatnost u cjelini), poslove matične službe za narodne i školske knjižnice s područja Karlovačke županije sukladno Zakonu i Pravilniku o matičnoj djelatnosti i sustavu matičnih knjižnica u Republici Hrvatskoj (NN 081/2021) i poslove Središnje knjižnice Slovenaca.

Knjižnica može obavljati i druge djelatnosti bez upisa u sudski registar u manjem opsegu koje služe unapređivanju registrirane djelatnosti i pridonose iskorištenju prostornih i kadrovskih kapaciteta i opreme.

Knjižnica nije obveznik PDV-a jer ne obavlja gospodarsku djelatnost.

Temeljem članka 76. Stavka 3.1 članka 81. Stavka 3. Zakona o proračunu (NN 144/21), ministar financija donio je Pravilnik o polugodišnjem i godišnjem izvještaju o izvršenju proračuna i financijskog plana (NN 85/23). Pravilnik je objavljen u Narodnim novinama dana 24. srpnja 2023. godine i stupa na snagu prvoga dana od dana objave odnosno 25. srpnja 2023. godine.

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i podzakonskim aktima.

Sadržaj polugodišnjeg izvještaja o izvršenju financijskog plana proračunsko korisnika:

**I. OPĆI DIO**

• Sažetak računa prihoda i rashoda i računa financiranja

• Račun prihoda i rashoda:

- Prihodi i rashodi prema ekonomskoj klasifikacija

- Prihodi i rashodi prema izvorima financiranja

- Rashodi prema funkcijskoj klasifikaciji

• Račun financiranja:

- Račun financiranja prema ekonomskoj klasifikaciji

- Račun financiranja prema izvorima financiranja

**II. POSEBNI DIO**

• Izvještaj o izvršenju plana po programskoj klasifikaciji, ekonomskoj klasifikaciji i izvorima financiranja

• Izvještaj o izvršenju plana po organizacijskoj klasifikaciji

**III. OBRAZLOŽENJE FINANCIJSKOG PLANA**

• Obrazloženje općeg dijela

- Obrazloženje ostvarenja prihoda i rashoda, primitaka i izdataka

• Obrazloženje posebnog dijela

- Obrazloženje izvršenja programa kroz obrazloženje izvršenja aktivnosti i projekata

• Posebni izvještaji

- Izvještaj o zaduženju na domaćem i strnom tržištu novca i kapitala,

- Izvještaj o korištenju sredstava fondova Europske unije

- Izvještaj o danim zajmovima i potraživanja po danim zajmovima

- Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Izvještaj o izvršenju financijskog plana sadrži podatke o:

- Izvršenju financijskog plana za razdoblje od 01.01.-30.06.2024. godine

- I Rebalansu za 2025. godine

- Izvršenju financijskog plana za razdoblje od 01.01.-30.06.2025. godine

- Indekse realizacije za razdoblje od 01.01.-30.06. 2024/2025 godine

- indekse plana za 2025.g. /realizacija za razdoblje 01.01.-30.06.2025. godine

**I OPĆI DIO**

**Sažetak računa prihoda i rashoda i Računa financiranja**

Ukupni prihodi ostvareni u razdoblju od 1. siječnja do 30.lipnja 2025. godine iznose 885.600,74 € ili 49,74% od godišnjeg plana za 2025. godinu. U odnosu na isto razdoblje prošle godine sveukupni prihodi veći su za 35,89% ili 233.892,77€ .

Ukupni rashodi izvršeni su u promatranom razdoblju u iznosu od 961.997,77 € ili 53,13% od plana za 2025. godinu.

U razdoblju od 1. siječnja do 30. lipnja 2025. godine, rashodi poslovanja su ostvareni u iznosu od 848.578,77 € što je za 295.368,42 € više u odnosu na ostvarenje iste skupine rashoda u istom razdoblju 2024. godine. Na rashode za nabavu nefinancijske imovine utrošeno je 113.419,00 € što je za 56.424,92 € više u odnosu na ostvarenje iste skupine rashoda u promatranom razdoblju 2024. godine.



**Prihodi i rashodi prema ekonomskoj klasifikaciji**

Izvještaj o prihodima i rashodima prema ekonomskoj klasifikaciji sadrži prikaz prihoda i rashoda prema ekonomskoj klasifikaciji na razini razreda, skupine, podskupine i odjeljka ekonomske klasifikacije.

Prihodi i rashodi prikazani su prema svojim istovjetnim namjenama, računskom planu koji predstavlja podlogu za računovodstvene evidencije poslovnih događaja.





*PRIHODI I PRIMICI*

U strukturi prihoda najznačajniju stavku čine Prihodi iz nadležnog proračuna i od HZZO-a na temelju obveza s udjelom od 77,75%, pomoći iz inozemstva i od subjekata unutar općeg proračuna s udjelom od 15,26 %, a slijede prihodi od upravnih i administrativnih pristojbi, pristojbi po posebnim propisima i naknada s udjelom od 4,24 %, dok se preostali dio odnosi na prihode od prodaje proizvoda i robe te pruženih usluga od 0,378 % i prihodi od donacija od 2,38%.

U izvještajnom razdoblju pojedine vrste prihoda poslovanja ostvarene su kako slijedi:

• Prihodi iz nadležnog proračuna za financiranje redovne djelatnosti proračunskih korisnika

Prihodi iz nadležnog proračuna za financiranje redovne djelatnosti proračunskih korisnika izvršeni su u iznosu od 638.864,67 € što je 46,15% u odnosu na godišnji plan. U odnosu na ostvarenje prvih šest mjeseci u 2024. godini, ostvareni prihodi iz nadležnog proračuna veći su za 27,71%. U strukturi ukupnih proračunskih prihoda, Prihodi iz nadležnog proračuna i od HZZO-a na temelju obveza čine 77,75%.

• Pomoći iz inozemstva i od subjekata unutar općeg proračuna

Pomoći iz inozemstva i od subjekata unutar općeg proračuna ostvarene su u iznosu od 168.025,68 € ili 61,82 % od godišnjeg plana. U odnosu na isto razdoblje prošle godine ostvarene pomoći veće su za 71,26 % a u strukturi ukupnih prihoda i primitaka sudjeluju s 15,26%.

Pomoći se odnose na sredstva dobivena od proračuna drugih razina vlasti (iz državnog proračuna, županijskog, prijenosom sredstava EU, izvanproračunskih korisnika -HZZ), a temelje se na sklopljenim ugovorima o sufinanciranju pojedinih projekata i programa.

U prvom polugodištu 2025. godini ostvarene su sljedeće pomoći:

Pomoći proračunskim korisnicima iz proračuna koji im nije nadležan ostvarene su u iznosu 147.324,78 €, a odnose se na pomoći proračunskim korisnicima iz državnog i županijskog proračuna. Najveći dio pomoći odnosi se na sredstva Ministarstva kulture i medija za financiranje programa javnih potreba u kulturi Republike Hrvatske

Pomoći od izvanproračunskih korisnika – HZZ odnose se na prihode iz programa Javnih radova te iznose 20.701,00 €.

• Prihodi od upravnih i administrativnih pristojbi, pristojbi po posebnim propisima i naknada

Prihodi po posebnim propisima ostvareni su u iznosu od 34.622,70 € ili 45,90% godišnjeg plana, a u odnosu na isto razdoblje prošle godine manji su za 17,82 %. U strukturi ukupnih prihoda ova skupina sudjeluje s 4,24 %.

Ovi prihodi odnose se na skupinu ostalih nespomenutih prihoda, odnosno prihoda proračunskih korisnika (članarine, zakasnine, zamjena iskaznica, participacija u igraonici).

• Prihodi od prodaje proizvoda i robe te pruženih usluga izvršeni su u iznosu od 4.990,50 € što je 75,19 % u odnosu na plan, u prihodima sudjeluju sa 0,37%.

Ovi prihodi odnose se na prihode proračunskih korisnika: prodaja knjiga (vlastita izdanja, otpisane knjige) i prihodi od pruženih usluga (najam dvorane, kafića, usluge fotokopiranja, skeniranja).

• Donacije od pravnih i fizičkih osoba izvan općeg proračuna ostvarene su u iznosu od 39.092,19 € što je 92,43 % u odnosu na plan, u prihodima sudjeluju sa 2,38%

***RASHODI I IZDACI***

Rashodi poslovanja izvršeni su u iznosu od 848.578,77 € ili 52,99 % u odnosu na godišnji plan. U odnosu na isto razdoblje prošle godine rashodi su veći za 53,39%.

Rashodi za nabavu nefinancijske imovine izvršeni su u iznosu od 113.419,00 € ili 54,26% od planiranog iznosa. U odnosu na ostvarenje financijskih rashoda u istom razdoblju 2024. godine došlo je do povećanja ove skupine rashoda za 99,00 % .

***Rashodi poslovanja***

Pojedine skupine rashoda poslovanja izvršene su kako slijedi:

• Rashodi za zaposlene

Rashodi za zaposlene ostvareni su u iznosu 738.397,00 € što predstavlja 54,12 % planiranog iznosa, a u odnosu na isto razdoblje prethodne godine veći su za 55,77 %.

Rashodi za zaposlene obuhvaćaju plaće, doprinose na plaće i ostale rashode za zaposlene. Bruto plaće ostvarene su u ukupnom iznosu od 585.223,31 €, doprinosi na plaće u iznosu 93.675,48 € i ostali rashodi za zaposlene (otpremnine, jubilarne nagrade, regres, božićnica i druge naknade po kolektivnom ugovoru) u iznosu od 59.498,21 €.

• Materijalni rashodi

Materijalni rashodi izvršeni su u iznosu od 110.181,76 € što predstavlja 46,47 % planiranog iznosa, a odnose se na naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. U odnosu na isto razdoblje prošle godine izvršeni rashodi veći su za 39,18 %.

U strukturi ostvarenih materijalnih rashoda , najveći je udjel rashoda za usluge sa 34,07,%, slijede rashodi za materijal i energiju s 33,34 % udjela, naknade troškova zaposlenima s 29,84 %, ostali nespomenuti rashodi poslovanja s 2,75% udjela.

Ostvareni materijalni rashodi odnose se na sljedeće skupine rashoda:

*-Rashodi za usluge* izvršeni su u iznosu 37.538,32 €, i veći su za 45,79% u odnosu na isto razdoblje prethodne godine. Rashodi za usluge odnose se na usluge telefona, pošte i prijevoza u iznosu od 1.991,33 €, usluge tekućeg i investicijskog održavanja u iznosu od 4.859,49 € (za održavanje dizala, IT sustava, prijevoznih sredstava, sitne popravke i drugo), na usluge promidžbe i informiranja u iznosu od 995,40 € (Hrvatski radio Karlovac, tisak promotivnih materijala i drugo), na komunalne usluge u iznosu od 2.647,50 € (odvoz otpada, voda, naknada za uređenje voda i sl.) na zakupnine i najamnine 2.358,72 € (najam štandova za Zeleni festival i autobusa za izlete.), na intelektualne i osobne usluge 10.042,87 € (autorski ugovori, ugovori o djelu, usluge odvjetnika i si.), za računalne usluge 11.286,61 €, te ostale usluge u iznosu od 3.356,40 € (grafičke usluge, usluge registracije prijevoznih sredstava, usluge vatrodojave i drugo.)

*-Rashodi za materijal i energiju* izvršeni su u iznosu od 36.733,48 €. Najveći dio odnosi se na rashode za energiju u iznosu od 24.103,48 € (HEP, Gradska Toplana i Petrol), zatim na rashode za uredski materijal i ostale materijalne rashode u iznosu od 11.882,73 € , te materijal za tekuće i investicijsko održavanje u iznosu od 554,97 €, sitni inventari i auto gume u iznosu od 168,40 € i službenu , radnu i zaštitnu odjeću 23,90 €.

*-Naknade troškova zaposlenima* ostvarene su u iznosu od 32.885,37 €. Od toga je za službena putovanja utrošeno 14.511,61 €, za naknade za prijevoz 17.780,56 € i za stručno usavršavanje zaposlenika 593,20 €.

*-Ostali nespomenuti rashodi poslovanja* izvršeni su u iznosu od 3.024,59 €. Najveći dio ovih rashoda odnosi se na naknade za rad predstavničkih tijela i izvršnih tijela, povjerenstava i si. u iznosu od 1.179,31 €, troškovi reprezentacije iznose 833,84 €, pristojba i naknade 534,61 €, (RTV pristojba, sudske pristojbe, javnobilježničke pristojbe i drugo), premije osiguranja iznose 383,29 €, članarine 80,00 €, i ostali nespomenuti rashodi u iznosu od 13,54 € (rashodi protokola, FINA certifikati).

***Rashodi za nabavu nefinancijske imovine***

Pojedine skupine rashoda za nabavu nefinancijske imovine izvršene su kako slijedi:

• Rashodi za nabavu proizvedene dugotrajne imovine ostvareni su u iznosu od 104.966,75 € ili 54,41% godišnjeg plana. Rashodi za postrojenja i opremu izvršeni su u iznosu od 31.935,18 € ili 54,83 % godišnjeg plana (od toga uredski namještaj i oprema u iznosu 18.906,43 € i komunikacijska oprema u iznosu 13.028,75 € - sustav videonadzora - sustav protuprovale u Mihalićevoj kući). Rashodi za knjige, umjetnička djela i ostale izložbene vrijednosti koji su ostvareni u iznosu od 73.030,57 €.

• Rashodi za dodatna ulaganja na nefinancijskoj imovini izvršeni su u iznosu od 8.453,25 €, a odnose se na ugradnju staklene stijene s vratima u alu dovratku – prostor American Corner).

**Prihodi i rashodi prema izvorima**

Tu su sadržani isti podaci kao i u prethodim tabelama samo razvrstani prema izvorima iz kojih dobivamo sredstva, a to su:

1.1. Opći prihodi i primici - prihodi iz Grada Karlovca (materijali rashodi poslovanja , plaće zaposlenika, programska djelatnost)

3.1. Vlastiti prihodi – PK - prihodi od najma poslovnog prostora (caffe bar, Ilirska dvorana)

3.9. V.P. iz prethodne godine - vlastiti prihodi PK

4.7. Prihodi za posebne namjene – prihodi od osnovne djelatnosti (članarine, iskaznice, zakasnine isl.)

4.J. V.P.iz prethodne godine-prihodi za posebne namjene -PK

5.8. Pomoći iz državnog proračuna od institucija i tijela EU-PK (ERASMUS +)

5.A. Pomoći iz županijskog proračuna – PK (materijalni rashodi poslovanja za pokretnu knjižnicu)

5.B. Pomoći iz državnog proračuna – PK (pomoći od MKM za programsku djelatnost, Materijalne rashode i plaće dva zaposlenika – Matične službe i Slovenske knjižnice)

5.E. Pomoći od izvanproračunskih korisnika – PK (rashodi za zaposlene financirani od HZZ-o)

5.N. V.P. iz prethodne godine-pomoći od izvanpror.korisnika PK

5.P. V.P.iz prethodne god.-pomoći iz drž.pror.tem.prijenosa EU PK

6.5. Donacije (U.S. Department of State, Vlada Republike Slovenije, donacije više pravnih osoba)

6.8. V.P. iz prethodne godine-donacije PK



**I I POSEBNI DIO**

U posebnom dijelu ovog izvještaja daje se pregled ukupno planiranih rashoda po programima, aktivnostima i projektima, kao i po izvorima financiranja.

Djelatnost Gradske knjižnice “Ivan Goran Kovačić” definirana je ciljevima i zadacima objedinjenim u 2 programa, a to su programi oznake 5002 Poticanje razvoja turizma koji sadrži 1 aktivnost i 6004 Promicanje kulture koji sadrži 4 aktivnosti, 2 kapitalna projekta i 2 tekuća projekta:

**5002 Program: Poticanje razvoja turizma**

A500202 Aktivnost: Manifestacija “Zvjezdano ljeto”

**6004 Program: Promicanje kulture**

A600402 Aktivnost: Materijalni i financijski rashodi poslovanja

A600403 Aktivnost: Rashodi za zaposlene

A600404 Aktivnost: Programska djelatnost

A600406 Aktivnost: Javni radovi

K600401 Kapitalni projekt: Ulaganje u objekte ustanova u kulturi

K600402 Kapitalni projekt: Nabava nefinancijske imovine

T600401 Tekući projekt: ERASMUS +

T600402 Tekući projekt: Interreg Slovenija-Hrvatska Re(ad)Connected

U nastavku je prikazano izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**5002 Program: Poticanje razvoja turizma**

***A500202 Aktivnost: Manifestacija “Zvjezdano ljeto”***



Ovo su rashodi koji pokrivaju Manifestaciju “Zvjezdano ljeto”, a planirani su u iznosu od 600,00 €, a utrošeni su u iznosu od 400,00 € što je 66,67% tekućeg plana 2025. godine.

Ovim sredstvima financirani su autorski honorari. Cilj programa je promicanje kulture u sklopu razvoja turizma.

**6004 Program: Promicanje kulture**

***A600402 Aktivnost: Materijalni i financijski rashodi poslovanja***





Ovo su rashodi koji pokrivaju redovnu djelatnost, a planirani su za 2025.g. u iznosu od 172.559,00 €, a utrošena su u iznosu od 77.529,56 € što je izvršenje od 44,93% plana za 2025. godinu.

Ovim sredstvima financiraju se rashodi za materijal, grijanje, električnu energiju, gorivo. Tu su rashodi za usluge poput usluge prijevoza, pošte, telefona i interneta, usluge tekućeg i investicijskog održavanja, grafičke i intelektualne usluge, usluge osiguranja i ostalog. Poseban cilj ovog programa je osiguranje materijalnih uvjeta za nesmetano odvijanje osnovne djelatnosti Knjižnice.

***A600403 Aktivnost: Rashodi za zaposlene***

Rashodi za zaposlene planirani su u iznosu od 1.340.000,00 €, a utrošena su u iznosu od 725.437,95 € što je 54,14 % plana za 2025.g. Ovom aktivnošću financiraju se plaće zaposlenih, ostale naknade materijalnih prava zaposlenih.

Poseban cilj – osigurati sve potrebne uvjete za redovan i neprekinut rad svih zaposlenih te kontinuirano provođenje knjižnične djelatnosti.



***A600404 Aktivnost: Programska djelatnost***

Programska djelatnost obuhvaća programe financirane od strane Grada Karlovca, a to su informatizacija, poticanje čitanja, nabava knjižnične građe, digitalizacija Ilirske zbirke te Knjižnica za mlade. Najveći broj programa financiran je od strane Ministarstva kulture i medija u iznosu od 71.876,68 €. Kroz donacije je financiran program “Slovenski jezikovni izviri” od strane Republike Slovenije i „American Corner „ od strane U.S. Department of State.

U okviru ovog programa, 49,91 % utrošeno je za nabavu knjiga. U sklopu programa vrši se digitalizacija istih, održavaju se čitateljski klubovi, organiziraju predavanju i predstavljanja novih knjiga i autora, izložbe te ostala slična kulturan događanja vezana za knjižničnu djelatnost.

POSEBAN CILJ – stvoriti od knjižnice središte znanja i zabave za širok čitateljski klub i one koji će to tek postati.





***A600406 Aktivnost: Javni radovi***

Ovo je nova aktivnost u 2025. godini, financirana od strane HZZ-a s ciljem zapošljavanja teže zapošljivih skupina ljudi. Ovim projektom, dvije osobe zaposlene su na 9 mjeseci, a isto tako su bile i u 2024.g (projekt trajao od 01.05.2024.-31.01.2025.g. Vrijednost projekta iz 2025 i pripadajućeg dijela iz 2024.g. je 24.700,00 €. Te je u ovom izvještajnom razdoblju realizacija 53,44 %.



***K600401 Kapitalni projekt: Ulaganje u objekte ustanova u kulturi***

U 2025. godini ovim kapitalnim projektom planirano je financirana daljnjeg uređenja Knjižnice za mlade. Cilj projekta je obnova i očuvanja građevine, a posebno jer se građevina nalazi u povijesnoj Zvijezdi.

Zbog dogovora sa suvlasnicma radovi još nisu počeli.



***K600402 Kapitalni projekt: Nabava nefinancijske imovine***

U 2025. godini ovim kapitalnim projektom planirano je opremanje Mihalićeve spomen kuće. Cilj projekta je izlaganje Mihalićeve ostavštine široj javnosti. U prvom polugodištu 2025.g. izvršeno je postavljanje sustava videonadzora i protuprovale u vrijednosti 12.892,50 €. Za nabavu namještaja za izložbeni prostor krajem lipnja objavljen je natječaj za javnu nabavu.



***T600401 Tekući projekt: ERASMUS +***

Ovo je projekt prenesen iz 2024. godine, financiran preko Agencije za mobilnost iz EU fondova. Vrijednost projekta bila je 13.234,00 €, od čega je u 2024.g. realizirano 0,00 % rashoda budući da je realizacija projekta planirana i izvršena u prvom polugodištu 2025.g. u 100% iznosu. Prihodi po projektu realizirani su u iznosu od 80% po potpisivanju Ugovora, dok će se drugih 20% realizirati po završetku projekta tj. podnošenju završnog izvješća – rok 01.09.2025.



***T600402 Tekući projekt: Interreg Slovenija-Hrvatska Re(ad)Connected***

Ovo je zajednički projekt u suradnji s Knjižnicom Mirana Jarca iz Novog Mesta. Sredstva za projekt povučena su iz Europskog fonda za regionalni razvoj. Cilj projekta – prekogranična suradnja na području kulture i povezivanje ljudi u pograničnom području. Projekt će 80% biti financiran iz sredstava EFRR, a 20% iz vlastitih sredstava. Rok za realizaciju projekta je 31.12.2025. Po završetku projekta i slanju završnog izvješća, sredstva će biti uplaćena.



***STANJE NOVČANIH SREDSTAVA***

Gradska knjižnica „Ivan Goran Kovačić“ posluje preko jedinstvenog računa Riznice Grada Karlovca. Novčana sredstva evidentiraju se preko računa 16721 – Potraživanja za prihode proračunskih korisnika uplaćene u proračun.

**Stanje sredstava 1.1.2025. iznosilo je 33.731,80 €**

**Stanje sredstava 30.06.2025. iznosi 91.221,13 €**

**Saldo blagajne na dan 30.06.2025. iznosi 571,87 €.**

Sve aktivnosti Gradske knjižnice “Ivan Goran Kovačić” u 2025. godini realizirane su 53,13 % u odnosu na godišnji plan za 2025.g.

**III POSEBNI IZVJEŠTAJ**

**Stanje potraživanja i dospjelih obveza**  
**Dospjela potraživanja** 30.06.2025. u iznosu od 35,00 € čine potraživanja od najma poslovnog prostora (Ilirske dvorane).  
Dospjela potraživanja  30.06.2025. u iznosu od 1,37 € odnose se na nezatvorene  obveze za bolovanja HZZO-a, a 79.494,33 € čine ostala nespomenuta potraživanja , odnosno potraživanje od bivše zaposlenice Hermine Benić.

**Stanje obveza** na dan 30.06.2025. iznosi 142.564,70 €, i sve su nedospjele.

**Izvještaj o korištenju sredstava fondova Europske unije**

Ovaj izvještaj sadrži podatke o evidentiranim prihodima i primicima te rashodima i izdacima iz fondova Europske unije za proračunsku godinu po fondovima Europske unije, stanje potraživanja iz fondova Europske unije i stanje obveza za primljene predujmove iz fondova Europske unije na kraju proračunske godine.

**Tekućim programom Erasmus+** i Europskim snagama solidarnosti upravljaju nacionalne agencije (Agencija za mobilnost i programe EU). Ukupan iznos potraživanja po ovom projektu iznose 13.234,00 €, od čega obveze za primljeni predujam 10.587,20 €, a ostatak iznosa od 2.646,80 € bit će uplaćen po završetku projekta (projekt je u cijelosti realiziran, a završno izvješće treba podnijeti do 01.09.2025.g.)

U privitku obrazloženja nalazi se tabelarni prikazi Izvještaja o izvršenju financijskog plana Gradske knjižnice ‘‘Ivan Goran Kovačić“ za razdoblje od 01.01.-30.06.2025. godine: sažetak, tablica prihoda i primitaka, tablica rashoda i izdataka te izvještaj o izvršenju financijskog plana po programskoj i ekonomskoj klasifikaciji te po izvorima financiranja.

Karlovac, 11.07.2025. Ravnateljica:

Kristina Čunović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_